ต้องเปนประจำเดือนก่อนใช่ไหมค้ะ พอดีคลอดลูกใหม่ค้ะ
สวัสดีค่ะ โดยทั่วไปหลังจากคลอดลูก แนะนำว่าควรงดการมีเพศสัมพันธ์ประมาณ 4-6 สัปดาห์ เพื่อให้แผลตรงฝีเย็บและช่องคลอดหายสนิท ปากมดลูกปิดดี และน้ำคาวปลาหมดเพื่อป้องกันความเสี่ยงต่อการเกิดแผลแยก แผลติดเชื้อ และมดลูกอักเสบติดเชื้อค่ะ ซึ่งโดยส่วนใหญ่เป็นระยะเวลาแพทย์จะนัดไปตรวจหลังคลอดเพื่อดูแผลและเริ่มให้คุมกำเนิดค่ะซึ่งหากยังต้องการให้นมลูกต่อ แนะนำให้ฉีดยาคุมกำเนิด (ชนิดที่ฉีดทุก 3 เดือน) หรือใช้วิธีฝังยาคุมกำเนิด แต่หากต้องการทานยาเม็ดคุมกำเนิด แนะนำควรทานยาคุมกำเนิดชนิดฮอร์โมนเดี่ยว เช่นยี่ห้อ exluton, dailyton, cerazette เป็นต้น เพราะหากเลือกชนิดที่เป็นฮอร์โมนรวม จะมีผลไปลดการหลั่งน้ำนมลงได้ค่ะ แต่ยาเม็ดคุมกำเนิดชนิดฮอร์โมนเดี่ยว มีประสิทธิภาพในการคุมกำเนิดไม่ดีเท่าชนิดฮอร์โมนรวมแต่หากไม่ได้ให้นมลูกแล้ว สามารถเลือกวิธีคุมกำเนิดแบบใดก็ได้แต่หากจะมีเพศสัมพันธ์ก่อนเริ่มคุมกำเนิด ควรใช้ถุงยางอนามัยไปก่อนค่ะ และเมื่อจะเริ่มใช้ฮอร์โมนในการคุมกำเนิด ควรตรวจหาการตั้งครรภ์ก่อนค่ะ ทั้งนี้ หากให้นมลูกอยู่ ประจำเดือนมักจะยังไม่มา ซึ่งบางรายอาจนานเป็นปีได้ค่ะ